钦定古今图书集成/明伦汇编/人事典/第101卷 > 《释名》 > 《南归诗》〈不寐二首〉明·李流芳
## 钦定古今图书集成/明伦汇编/人事典/第101卷 > 《释名》 > 《南归诗》〈不寐二首〉明·李流芳

“天道有昼夜，动息两不争。喜昼而悲夜，无乃非人情。
嗟余婴此患，何以处死生。衾裯既已温，筦簟有馀清。
人皆乐睡乡，胡我独惺惺。自从出门来，十卧九不宁。
夜则摇其精，昼复劳其形。常恐大命至，奄忽道无成。”
公卿是何物，性命乃可轻。

又

“学道三十年，此心犹未安。辗转一夕间，扰扰千万端。
病以爱为本，忧怖乃相干。物生每徇性，夙习不可刊。
顺或忘其源，逆则撄其湍。心迹既已违，调伏良亦难。”
逝将放吾意，俯仰得所欢。真际未可期，庶以澄内观。